
REFERAT DE APROBARE A  PROIECTULUI DE HOTĂRÂRE

Privind aprobarea cuantumului cotizaţiei de membru pe anul 2020 și plata acesteia către Asociaţia de Dezvoltare Intercomunitară ”Polul de Creştere Timişoara”(ADI PCT)

1. Descrierea situatiei actuale
Asociația de Dezvoltare Intercomunitară ”Polul de Creștere Timișoara”(ADI PCT) a fost înființată în februarie 2009. Astfel, prin Încheierea Civilă nr. 81 din şedinţa publică din data de 27 februarie 2009 Judecătoria Timişoara a autorizat înfiinţarea Asociaţiei de Dezvoltare Intercomunitară “Polul de Creştere Timişoara” şi înscrierea acesteia în Registrul Special Asociaţii aflat la grefa Judecătoriei Timişoara. Asociația are Certificatul de înscriere nr. 22 din 05.03.2009 a persoanei juridice fără scop patrimonial în Registrul Special Asociaţii, conform Legii nr. 246/2005 și Codul de înregistrare fiscală nr. 25339860 din 24.03.2009.
Conform Actelor constitutive ale Asociației, în vigoare, din Asociația de Dezvoltare Intercomunitară ”Polul de Creștere Timișoara” fac parte Municipiul Timişoara, Judeţul Timiş şi cele 14 comune membre ale Asociaţiei, respectiv comunele Dumbrăviţa, Ghiroda, Moşniţa Nouă, Giroc, Şag, Sînmihaiu Român, Săcălaz, Dudeştii Noi, Remetea Mare, Bucovăţ, Giarmata, Becicherecu Mic, Orţişoara si Pişchia.
Prin Hotărârea AGA a ADI PCT din data de 5.09.2019, s-a aprobat intrarea în ADI PCT și a următoarelor unități administrativ teritoriale: Biled, Ciacova, Fibiș, Pădureni, Recaș și Șandra, dintre care Recaș este în curs de retragere.
Principala atribuție a ADI PCT, conform art. 9 din Statutul Asociației, este ”elaborarea, implementarea și monitorizarea Planului Integrat de Dezvoltare al Polului de Creștere Timișoara”.
Prin adresa ADI PCT nr. 81/26.06.2020, înregistrată la Primăria Timișoara cu nr. CDD2020-586/01.07.2020, ADI PCT a solicitat efectuarea demersurilor pentru aprobarea cuantumului cotizației în Consiliul Local al Municipiului Timișoara, pentru a putea emite factura aferentă cotizației pentru anul 2020.
2. Schimbari preconizate si rezultate asteptate
			În cadrul ședinței AGA a ADI PCT din data de 09.06.2020, s-au aprobat prin Hotărâri AGA următoarele: Raportul de activitate al ADI PCT pentru 2019, nivelul cotizației pentru anul 2020, obiectivele ADI PCT pentru 2020, precum și aprobarea actualizării/revizuirii Strategiei Integrate de Dezvoltare Urbană(SIDU) pentru perioada 2021-2027, în conformitate cu componența actuală a Asociației. 
De asemenea, în cadrul ședinței din data de 09.06.2020, s-a discutat și despre necesitatea continuării și finalizării procedurii de modificare a Actului Constitutiv și a Statutului Asociației în conformitate cu Hotărârea AGA a ADI PCT nr. 12/05.09.2020 și cu respectarea Cap.VIII-art. 30 din Statutul ADI PCT.
3. Alte informatii 
  Având în vedere Hotărârea AGA a PCT nr. 4/09.06.2020, prin care s-a aprobat nivelul cotizațiilor membrilor Asociației ca fiind de 0,50 de bani/locuitor, și luând în considerare datele furnizate de către Direcția Regională de Statistică Timiș prin Adresa nr. 1873/04.05.2020, cuantumul cotizației aferente Municipiului Timișoara este de 162.681,50 lei.
4. Concluzii
Având în vedere cele expuse mai sus, considerăm necesar și oportun aprobarea proiectului de hotărâre privind aprobarea cuantumului cotizației de membru pentru anul 2020 și plata cotizației către Asociația de Dezvoltare Intercomunitară ”Polul de Creștere Timișoara”.

